stanford-oval/wikipedia huggingface dataset:
Guus Kuijer

| Guus Kuijer |
| --- | --- |
 Guus Kuijer 2012
Henkilötiedot
Syntynyt: Amsterdam, Netherlands
Kansalaisuus:  alankomaalainen
Ammatti:  opettaja(1967–1973) kirjailija (1971 alkaen)
Kirjailija
Äidinkieli: hollanti
Aiheet:  lastenkirjallisuus
Palkinnot
 Astrid Lindgrenin muistopalkinto Alma 
Aiheesta muualla
Löydä lisää kirjailijoitaKirjallisuuden teemasivulta
Guus Kuijer (1. elokuuta 1942 Amsterdam, Alankomaat) on hollantilainen kirjailija. Hän on kirjoittanut kirjoja niin aikuisille kuin lapsillekin, mutta hänen tunnetuimpia kirjojaan on lastenkirjasarja Madelief.
Nuoruus

Guus Kuijer opiskeli opettajaksi kweekschoolissaselvennä Doetinchemissa ja toimi opettajana 1967–1973.
Kirjailijanura

Kuijer alkoi kirjoittaa 1968 kertomuksia Hollands Maandblad -lehdelle, ja 1971 häneltä ilmestyi kertomuskokoelma. Vuonna 1973 hän luopui opettajantyöstä ryhtyäkseen täysitoimiseksi kirjailijaksi, ja samana vuonna hän julkaisi ensimmäisen romaaninsa Het dochtertje van de wasvrouw.
Kuijerin ensimmäinen lastenkirja Met de poppen gooien ilmestyi 1975, ja hän sai siitä 1976 Gouden Griffel -palkinnon. Kirja oli ensimmäinen sarjaksi muodostuvista kirjoista, joiden päähenkilö on Madelief. Kuijerin teoksia ei ole suomennettu.
Kuijer sai vuonna 2012 Astrid Lindgrenin muistopalkinnon.
Elokuvat

Madelief-kirjasarjasta tehtiin vuosia myöhemmin televisiosarja Madelief (1994) ja elokuva Kadonneet muistot (1998). Teossarjasta Polleke (1999–2001) on tehty elokuva Polleke (2003) ja televisiosarja Polleke (2005).
Palkinnot ja tunnustukset

1976 – Gouden Griffel teoksesta Met de poppen gooien
1977 – Zilveren Griffel teoksesta Grote mensen, daar kun je beter soep van koken
1979 – Staatsprijs for kinder- en jeugdliteratuur
1979 – Gouden Griffel teoksesta Krassen in het tafelblad
1984 – Zilveren Griffel teoksesta Eend voor eend
1988 – Zilveren Griffel teoksesta Tin Toeval en de kunst van het verdwalen / Tin Toeval en het geheim van tweebeenseiland
2000 – Gouden Griffel teoksesta Voor altijd samen, amen
2002 – Zilveren Griffel teoksesta Met de wind mee naar de zee
2003 – Woutertje Pieterseprijs teoksesta Ik ben Polleke hoor!
2005 – Gouden Griffel teoksesta Het boek van alle dingen
2005 – Gouden Uil jeugdliteratuurprijs teoksesta Het boek van alle dingen
2007 – E. du Perronprijs teoksista Hoe een klein rotgodje god vermoordde (2006) ja Het doden van een mens (2007)
2012 – Astrid Lindgrenin muistopalkinto
Aiheesta muualla

Guus Kuijer (hollanniksi)
Guus Kuijer Internet Movie Databasessa. (englanniksi)
Astrid Lindgrenin muistopalkinnon saajat
2003: Christine Nöstlinger & Maurice Sendak | 2004: Lygia Bojunga | 2005: Ryôji Arai & Philip Pullman | 2006: Katherine Paterson | 2007: Banco del Libro | 2008: Sonya Hartnett | 2009: Tamer-instituutti | 2010: Kitty Crowther | 2011: Shaun Tan | 2012: Guus Kuijer | 2013: Marisol Misenta | 2014: Barbro Lindgren | 2015: PRAESA | 2016: Meg Rosoff | 2017: Wolf Erlbruch | 2018: Jacqueline Woodson | 2019: Bart Moeyaert | 2020: Baek Hee-na
Satakunnan sairaanhoitopiiri

Satakunnan sairaanhoitopiiri oli 16 satakuntalaisen kunnan muodostama kuntayhtymä, joka tarjosi erikoissairaanhoitoa jäsenkuntiensa alueella ja muodostaa yhden Suomen sairaanhoitopiireistä. Kuntayhtymän kotipaikka oli Pori. SOTE-uudistuksen myötä palveluidentuottajaksi tuli Satakunnan hyvinvointialue vuonna 2023 ja sairaanhoitopiiri lakkautettiin.
Sairaanhoitopiirin muodostaa 16 jäsenkuntaa, joiden yhteinen väestöpohja on noin 223 000 asukasta. Sairaanhoitopiirin palveluksessa työskentelee noin 3 700 henkilöä.
Sairaanhoitopiirin ydintoimialueita ovat sairaanhoidon toimialue ja sosiaalipalvelujen toimialue.  Sairaanhoidon toimialueeseen kuuluvat ensihoito ja päivystys, konservatiivinen hoito, operatiivinen hoito, psykiatrinen hoito, lasten- ja naistentaudit sekä synnytykset. Sosiaalipalvelujen toimialueeseen kuuluvat esimerkiksi Antinkartanon kuntoutuskeskus ja asumispalvelut.
Tämän lisäksi sairaanhoitopiirillä on esimerkiksi SataDiag-liikelaitosyksikkö, jonka vastuulla ovat muun muassa sairaanhoitopiirin infektioyksikkö, sairaalafysiologia, patologia, kuvantaminen, laboratorio, lääke- ja välinehuolto. Satadiagin laboratorion näytteenottopisteitä on yli 20 satakuntalaisessa sairaalassa, terveyskeskuksessa ja -asemalla.
Jäsenkunnat

Kaikki Satakunnan maakunnan 16 kuntaa kuuluvat kuntayhtymään.
| --- | --- |
 Eura  Eurajoki  Harjavalta  Huittinen  Jämijärvi  Kankaanpää  Karvia  Kokemäki:  Merikarvia  Nakkila  Pomarkku  Pori  Rauma  Siikainen  Säkylä  Ulvila
Sairaalat

| Sairaala | Kunta | Osoite | Koordinaatit | Kuva | Lisätietoja (www-sivu) |
| --- | --- | --- | --- | --- | --- |
| Satasairaala | Pori | Sairaalantie 3, 28500 Pori | 61.47410°N, 21.78112°E |  | Satasairaala,  Päi­vys­tys, Yhteystiedot ja sairaala-alueen kartta |
| Rauman sairaala & Satasairaalan Rauman toimipiste | Rauma | Steniuksenkatu 2, 26100 Rauma | 61.12976°N, 21.52238°E |  | Rauman aluesairaala, Rauman sairaalan kartta |
| Harjavallan sairaala | Harjavalta  | Sairaalantie 14, 29200 Harjavalta | 61.30147°N, 22.14890°E |  | Harjavallan sairaala, Harjavallan sairaalan kartta |
Muita toimipisteitä

psykiatrian toimipisteitä useilla eri paikkakunnilla
Satadiagin näytteenottopisteitä on yli 20 satakuntalaisessa sairaalassa, terveyskeskuksessa ja -asemalla
Muita toimipisteitä > Kehitysvammaisten erityishuolto

Antinkartanon kuntoutuskeskus, Ulvila; Ravanintie 359, 28450 Vanha-Ulvila. Antinkartanon kuntoutuskeskus* toimipisteitä useilla eri paikkakunnilla
Kirjallisuutta

Seppälä, Aarne: Potilaan parhaaksi : menestyksellistä sairaalatoimintaa Satakunnassa vuodesta 1878.  Pori:  Satakunnan sairaanhoitopiiri, 2012.  ISBN 978-951-96861-8-9.
Hans Bauer

Hans Bauer (28. heinäkuuta 1927 München − 31. lokakuuta 1997) oli saksalainen jalkapalloilija, joka pelasi puolustajana.
Bauer voitti maailmanmestaruuden vuoden 1954 MM-kilpailuissa Sveitsissä; hän pelasi kahdessa Saksan kuudesta ottelusta mutta ei välierässä eikä loppuottelussa. Yhteensä hän pelasi Saksan maajoukkueessa viisi ottelua vuosien 1951 ja 1958 välillä. Suurimman osan urastaan hän edusti Bayern Müncheniä, jossa hän voitti vuonna 1957 Saksan cupin.
Hard Drive (albumi)

| Hard Drive Bill Gates ja 300 000 V> K. |
| --- | --- | --- |

Studioalbumin tiedot
 Äänitetty : marraskuu 1997 – maaliskuu 1998
 Julkaistu: 1999
 Tuottaja(t): 300 000 V.K.
 Tyylilaji: H-D tekno
 Kesto: 60.00
 Levy-yhtiö: Sacre Records & Ropot
300 000 V.K.:n muut julkaisut
| Also sprach Johann Paul II 1997 | Hard Drive 1999 | Titan 2005 |
Hard Drive Laibachin sivuprojektin 300 000 V.K.:n kolmas albumi. Levyn kannessa toiseksi tekijäksi on merkitty Bill Gates, jonka puhetta voi kuulla levyn yhdeksännessä kappaleessa. Levyn musiikki on H-D teknoa; H-D tulee sanoista Hard Drive ja Historical-Dialectical (kiintolevy ja historiallisen dialektinen). Levyllä on yksitoista kappaletta, vaikka levyn kannessa mainitaan vain kymmenen. Nimellä Fresh Window on ilmestynyt musiikkivideo, jonka musiikki on levyn yhdenneltätoista raidalta.
Kappaleet

Kappaleet kirjoittanut ja ohjelmoinut 300 000 V.K.
Hard Drive
Radar Blunder
911
Digital Decay
Graft
Vapor Ware
Impetus ASC II
Trey
IBM
Fresh Window
Laibach
| Eber | Dachauer | Saliger | Keller |
| --- | --- |
Diskografia::  Laibach | Rekapitulacija 1980–84 | Nova Akropola | Opus Dei | Slovenska Akropola | Krst Pod Triglavom-Baptism | Let It Be | Machbeth | Sympathy for the Devil | Kapital | NATO | Jesus Christ Superstars | WAT | Anthems | Volk | Laibachkunstderfuge | Iron Sky – The Original Film Soundtrack | Spectre | Also sprach Zarathustra | The Sound of Music | Laibach Revisited | Wir sind das Volk
Live::  Neu Konserwativ | The Occupied Europe Tour 1985 | Ljubljana-Zagreb-Beograd | The Occupied Europe NATO Tour 1994-1995 | Malci Belic, December 21, 1984 | The John Peel Sessions | Volk Tour London CC Club 16.04.2007 | We forge the future
DVD::  Laibach | Laibach 2 | Laibach 3 | Volk – Dead in Trbovlje
Sivuryhmät::  300 000 V.K. | Germania
Harmaakallio

Espoon radio- ja televisioaseman radiomasto Harmaallakalliolla
Harmaakallio on kalliomäki Espoossa Saunalahden kaupunginosassa. Siellä sijaitsee Espoon radio- ja televisioaseman 326 metriä korkea masto 44 metriä korkealla paikalla. Harmaakallio tuli julkisen keskustelun aiheeksi, kun sinne suunniteltiin Espoon jätevedenpuhdistamon laajennusta. Harmaakallion alue kuuluu Espoonjoen valuma-alueeseen.
Salmijärvi (Ylöjärvi, Penko)

| Salmijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°44′56″N, 23°35′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Pengonjärveen 
Järvinumero:  35.315.1.003
Mittaustietoja
Pinnankorkeus:  129 m  
Rantaviiva:  1,36 km  
Pinta-ala:  5,273 ha  
Saaria:  ei saaria 
 fiSalmijärvi 
Salmijärvi  on Pirkanmaalla Ylöjärvellä Pengon kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 5,3 hehtaaria ja se on 450 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Ylijoen valuma-alueeseen (35.315) se kuuluu. Järven vedenpinnan korkeus on 129 metriä mpy.
Seremonia

Seremonia on erään määritelmän mukaan sosiaalinen tapahtuma, johon kuuluu useita erilaisia riittejä tai rituaaleja. Seremoniaa ei tämän määritelmän mukaan voi suorittaa yksin, vaan sillä on sekä suorittaja että seuraajat, joskus myös kohde. Käsitteiden merkityksestä on kuitenkin muitakin käsityksiä, ja jotkut pitävät seremoniaa ja rituaalia synonyymeinä.
Seremonioita ovat esimerkiksi häät,  jumalanpalvelus, kruunajaiset, palkintoseremoniat, japanilainen teeseremonia ja ritariksilyönti.
Aiheesta muualla

Kuvia tai muita tiedostoja aiheesta Seremonia Wikimedia Commonsissa
Salmilampi (Kouvola)

| Salmilampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°05′03″N, 26°19′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Laskuoja:  oja Mäkijärveen 
Järvinumero:  14.126.1.012
Mittaustietoja
Pinnankorkeus:  95,2 m  
Pituus:  470 m  
Leveys:  160 m  
Rantaviiva:  1,168 km  
Pinta-ala:  4,537 ha  
Saaria:  ei saaria 
 fiSalmilampi 
Salmilampi  on Kymenlaaksossa Kouvolan Jaalassa, Raajärvellä sijaitseva lampi.
Maantietoa

Lammen pinta-ala on 4,5 hehtaaria, se on 450 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Musta-Ruhmaksen valuma-alueeseen (14.126) se kuuluu. Lammen vedenpinnan korkeus on 95,2 metriä mpy.
Salmilampi (Mikkeli, Otava)

| Salmilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°37′16″N, 27°01′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Pitkäjärveen 
Järvinumero:  14.923.1.146
Mittaustietoja
Pinnankorkeus:  117,5 m  
Pituus:  820 m  
Leveys:  130 m  
Rantaviiva:  1,952 km  
Pinta-ala:  4,465 ha  
Saaria:  ei saaria 
 fiSalmilampi 
Salmilampi  on Etelä-Savossa Mikkelissä  Otavan lähellä sijaitseva lampi.
Maantietoa

Lampi on 820 metriä pitkä, 130 metriä leveä, ja sen pinta-ala on 4,5 hehtaaria. Lammella ei ole kartan mukaan saaria.  Sen rantaviivan pituus on 2,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 117,5 metriä mpy.
Semiempiirinen massakaava

Semiempiirinen massakaava eli Weizsäckerin kaava on ydinfysiikassa yhtälö, jolla voidaan arvioida atomiytimien massaa niiden protoni- ja neutroniluvun perusteella. Kaava perustuu osittain teoriaan ja osittain kokeellisiin eli empiirisiin mittauksiin. Teorian pohjana on George Gamovin esittämä pisaramalli, joka selittää useimmat kaavan termit ja antaa sen kertoimille karkeat likiarvot. Semiempiirisen massakaavan muotoili vuonna 1935 saksalainen fyysikko Carl Friedrich von Weizsäcker, ja vaikka sen kertoimia on täsmennetty vuosien varrella, on kaava säilynyt saman muotoisena.
Semiempiirinen massakaava antaa hyvät arviot atomimassoille, mutta se ei selitä, miksi tietyillä maagisilla luvuilla sidosenergia nukleonia kohti on korkeampi ja atomiydin stabiilimpi kuin massakaava ennustaa.
Nestepisaramalli

Ydinfysiikan nestepisaramallissa atomiydin on pisara kokoonpuristumatonta raskasta "ydinnestettä". Mallia ehdotti ensimmäisenä George Gamov ja sitä kehittivät Niels Bohr ja John Archibald Wheeler. Atomiydin koostuu nukleoneista (protoneista ja neutroneista), jotka pysyvät yhdessä vahvan vuorovaikutuksen ansiosta.
Mallin tuloksena saadaan yhtälö, joka ennustaa ytimen sidosenergian sen protoni- ja neutroniluvun funktiona. Yhtälön oikealla puolella on viisi termiä. Nämä vastaavat vahvan vuorovaikutuksen sidosvaikutusta, pintaenergiatermiä, sähköistä repulsiota (Coulombin voima), asymmetriatermiä (Paulin kieltosääntö) ja paritermiä.
Ytimen kokonaissidosenergia muodostuu siis likimain seuraavasta viidestä energiatyypistä:
Tilavuusenergia. Kun jokaisella nukleonilla on mahdollisimman paljon naapureita, vahva ydinvoima on verrannollinen ytimen tilavuuteen.
Pintaenergia. Ytimen pinnalla oleva nukleoni ei vuorovaikuta yhtä monen muun nukleonin kanssa kuin ne, jotka ovat ytimen sisäosassa. Pintaenergiatermi ottaa tämän huomioon ja se on siksi negatiivinen ja verrannollinen ytimen pinta-alaan.
Coulombin energia. Protonit hylkivät toisiaan sähköisesti, mikä pienentää ytimen sidosenergiaa.
Asymmetriaenergia (tai Paulin energia). Paulin kieltosääntöön liittyvää energiaa. Ydinaine on stabiileimmillaan jos protoneita ja neutroneita on sama määrä keskenään. Jos niitä on eri määrä, niin toinen nukleonityyppi joutuu täyttämään yhä korkeampia energiatasoja samalla kun toisella nukleonityypillä jää energiatasoja täyttämättä.
Parienergia. Korjaustermi, joka ottaa huomioon protoni- ja neutroniparien muodostumisen. Parillinen protoni- ja neutroniluku on stabiilimpi kuin pariton.
Massakaava

Olkoon A nukleonien kokonaismäärä, Z protonien lukumäärä ja N neutronien lukumäärä siten, että A = Z + N.
Atomiytimen massa saadaan kaavasta
missä  m_{p} ja  m_{n}ovat protonin ja neutronin lepomassat ja  E_{B} on ytimen sidosenergia. Semiempiirisen massakaavan mukaan sidosenergia voidaan esittää muodossa
Kullakin kaavan termillä on teoreettinen perusta. Kaavan kertoimet  a_{V},  a_{S},  a_{C},  a_{A} ja termissä  \delta (A,Z)esiintyvä kerroin määritetään kokeellisesti.
Semiempiirisen massakaavan ennuste sidosenergialle. Sidosenergia nukleonia kohden megaelektronivoltteina on esitetty eri nuklideille niin, että pystyakselilla on atomiluku Z ja vaaka-akselilla neutroniluku N. Suurimmat sidosenergiat havaitaan arvolla Z = 26 (rauta).
Semiempiirisen massakaavan termejä atomiytimen nestepisaramallissa.
Käännös suomeksi
Gymnothorax melatremus

| Gymnothorax melatremus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ankeriaskalat Anguilliformes
Heimo::  Mureenat Muraenidae
Suku::  Gymnotohorax
Laji::  melatremus
Kaksiosainen nimi
 Gymnothorax melatremus  Schultz, 1953 
Infobox OKNimi-testi OKIUCN-testi OK: 
Gymnothorax melatremus on pienikokoinen mureenalaji.
Ulkonäkö ja koko

Gymnothorax melatremus jää noin  25 cm pitkäksi. Se on väriltään likaisen kullankeltainen, silmissä on musta keskus ja valkoinen reuna.
Alkuperä

Gymnothorax melatremus on kotoisin indopasifiselta merialueelta. Sen levinneisyysalue ulottuu Itä-Afrikasta Marquesas-saarille ja sieltä Havaijille ja Australiaan. Se elää koralliriuttojen merenpuoleisten rinteiden koloissa tyrskyvyöhykkeen alapuolella aina 26 metrin syvyyteen asti.
Ravinto

Gymnothorax melatremus on lihansyöjä. Akvaariossa se huolii pakastettua ruokaa, eikä yleensä yritä saalistaa asuinkumppaneitaan.
Salmilammi

| Salmilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°36′57″N, 25°02′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  ei laskuojaa 
Järvinumero:  35.766.1.012
Mittaustietoja
Pinnankorkeus:  142,6 m  
Rantaviiva:  0,564 km  
Pinta-ala:  1,207 ha  
Saaria:  ei saaria 
 fiSalmilammi 
Salmilammi on Pirkanmaalla Kuhmoisten Poikuskulmalla sijaitseva lampi.
Maantietoa

Lammen pinta-ala on 1,2 hehtaaria ja se on 150 metriä pitkä ja 150 metriä leveä. Se sijaitsee Sopesjärven ja Karhujärven välissä. Lammella ei ole kartan mukaan saaria ja se on autio. Sen rantaviivan pituus on 550 metriä ja sen rannat ovat soistunutta metsämaata tai suota. Lammelle ei tule tietä, mutta lähin polku kulkee sadan metrin päästä ohi. Lammen koillispuolella on luonnonsuojelualue.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Hahmajärven valuma-alueeseen (35.766) se kuuluu. Lammen vedenpinnan korkeus on 142,6 metriä mpy. Järveen ei ole kaivettu ojia, joten se on umpilampi.
Harmaakeiju

| Harmaakeiju |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Ulappakeijut Hydrobatidae
Suku::  Ulappakeijut Hydrobates
Laji::  furcata
Kaksiosainen nimi
 Hydrobates furcata  (J.F. Gmelin, 1789) 
Katso myös
   Harmaakeiju Wikispeciesissä   Harmaakeiju Commonsissa 
Infobox OKNimi-testi OK: 
Harmaakeiju (Hydrobates furcata) on ulappakeijujen heimoon kuuluva valtamerilintu. Sen elinympäristö käsittää Tyynenmeren pohjois- ja koillisosat Kuriileilta ja Aleuteilta Alaskaan, ja rannikkoa pitkin Pohjois-Kaliforniaan. Populaation koko on noin kuusi miljoonaa yksilöä. Johann Friedrich Gmelin kuvaili lajin holotyypin Aasian ja Amerikan välisiltä jäisiltä vesiltä 1789.
Harmaakeiju yläpuolelta
Harmaakari

Harmaakari
Harmaakari itäpuolelta kuvattuna.
| --- | --- |
Sijainti:  Helsinki Uusimaa Suomi
Merialue:  Suomenlahti
Korkein kohta:  5 m
Pinta-ala:  0,011 km²
muokkaa - muokkaa wikitekstiä - muokkaa Wikidataa
Harmaakari (ruots. Gråskär) on saari Helsingin läntisessä ulkosaaristossa Lauttasaaren eteläpuolella. Harmaakarin pinta-ala on noin 1,1 hehtaaria, pituus 250 metriä ja leveys 50 metriä. Rantaviivaa sillä on noin 600 metriä. Saaren korkein kohta on noin viisi metriä merenpinnan yläpuolella. Harmaakarin omistaa Helsingin kaupunki.
Harmaakarin pohjoisosan painanne.
Harmaakari on suurimmaksi osaksi paljasta kalliota. Sen kallioperä on punaista graniittia. Saaren pohjoisosassa on painanne, jossa on irtainta maa-ainesta pienellä alalla. Painanteessa on kivikkoinen ruohikko, jonka laidalla on pieni allikko. Allikon rannalla on kapea ruovikkokaistale, jossa kasvaa muun muassa järviruokoa.
Hans Beck

| Mitalit | Mitalit | Mitalit |  |
| --- | --- | --- | --- |
|  Hans Beck (nro 14) Lake Placidin olympialaisissa muiden norjalaishyppääjien kanssa. |  Hans Beck (nro 14) Lake Placidin olympialaisissa muiden norjalaishyppääjien kanssa. |  Hans Beck (nro 14) Lake Placidin olympialaisissa muiden norjalaishyppääjien kanssa. |  |
Maa:   Norja
Miesten mäkihyppy
|  Olympialaiset  |  Olympialaiset  |  Olympialaiset  |  |
|  Hopeaa | Lake Placid 1932 | Suurmäki |  |
Hans Beck (25. huhtikuuta 1911 Kongsberg – 10. huhtikuuta 1996) oli norjalainen mäkihyppääjä ja olympiamitalisti. Hän voitti hopeaa Lake Placidin olympialaisissa 1932.
Aiheesta muualla

Hans Beck Kansainvälinen hiihtoliitto (FIS). (englanniksi)
Harder to Breathe

| ”Harder to Breathe” Maroon 5 |
| --- | --- | --- |

Singlen tiedot
 Albumilta: Songs About Jane
 Äänitetty : 2002
 Julkaistu: heinäkuu 2002
 Tekijä(t): Adam Levine Jesse Carmichael
 Tuottaja(t): Matt Wallace
 Tyylilaji: funk rock, alternative rock, pop
 Kesto: 02.53
 Levy-yhtiö: Octone Records
Maroon 5:n muut singlet
|   | ”Harder to Breathe” 2002 | ”This Love” 2004 |
Harder to Breathe on yhdysvaltalaisen popyhtye Maroon 5:n kappale, joka julkaistiin ensimmäisenä singlenä yhtyeen ensimmäiseltä studioalbumilta Songs About Jane heinäkuussa 2002.
Kappale on yhtyeen jäsenten Adam Levinen ja Jesse Carmichaelin kirjoittama sekä Matt Wallacen tuottama. ”Harder to Breathe” ylsi kotimaassaan Billboard Hot 100 -listan sijalle 18.
Kappaleet > Singlejulkaisu

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Harder to Breathe | Levine, Carmichael | Wallace | 2.53 |  |  |  |  |  |
|  |  |  |  | 2.53 |  |  |  |  |  |
Kokoonpano

Adam Levine – laulu, rytmikitara
James Valentine – kitara
Jesse Carmichael – koskettimet, taustalaulu
Mickey Madden – basso
Ryan Dusick – rummut
Semih Kaya

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Semih Kaya
Syntymäaika: 24. helmikuuta 1991
Syntymäpaikka: Bergama, Turkki
Pelipaikka: keskuspuolustaja
Pituus: 182 cm
Seura
Seura:  Galatasaray (laina)
Junioriseurat
2001–2004:  Petkimspor
2004:  Helvacı Bld. Gençlik ve Spor
2004–2006:  Altay
2006–2009:  Galatasaray A2
Seurat
| Vuodet | Seura | O | (M) |
| 2009–2017 |  Galatasaray | 121 | (3) |
| 2010 | →  Gaziantepspor | 1 | (0) |
| 2010–2011 | →  Kartalspor | 18 | (0) |
| 2017– |  Sparta Praha |  |  |
| 2019– | →  Galatasaray |  |  |
Maajoukkue
| 2006–2008 |  Turkki U17 | 25 | (1) |
| 2007–2009 |  Turkki U18 | 10 | (0) |
| 2009 |  Turkki U19 | 2 | (0) |
| 2009–2011 |  Turkki U21 | 4 | (0) |
| 2012–2015 |  Turkki | 23 | (0) |
 Seurajoukkueuran tilastot kattavat vain kansalliset sarjat, päivitetty 30. kesäkuuta 2016.  Maajoukkueuran tilastot päivitetty 10. tammikuuta 2019.
Semih Kaya (s. 24. helmikuuta 1991 Bergama) on turkkilainen jalkapalloilija, joka edustaa Turkin Superliigassa pelaavaa Galatasaray SK:ta. Oikeajalkainen Kaya on pelipaikaltaan keskuspuolustaja. Hän kuuluu myös Turkin jalkapallomaajoukkueeseen.
Ura > Seurajoukkueura

Kaya on Galatasaray SK:n kasvatti. Hän debytoi seuran edustusjoukkueen paidassa Turkin Superliigassa huhtikuussa 2009 Istanbul BB:tä vastaan. Vuosina 2010–2011 hän kävi lainalla Superliigan Gaziantepsporissa ja 1. Ligin Kartalsporissa.
Kaudeksi 2011–2012 Kaya palasi Galatasarayhyn voittaen samalla kaudella heti Superliigan mestaruuden. Kaya on voittanut Superliigan mestaruuden myös kausilla 2012–2013 ja 2014–2015. Turkin cupin hän on voittanut kausilla 2013–2014, 2014–2015 sekä 2015–2016 ja Turkin supercupin vuosina 2012, 2013 ja 2015. Mestareiden liigaa Kaya on pelannut Galatasarayn kanssa kausilla 2012–2013, 2013–2014, 2014–2015 ja 2015–2016. Manchester United on tietojen mukaan ollut kiinnostunut Kayan palveluksista.
Ura > Maajoukkueura

Kaya on edustanut käytännössä kaikkia Turkin nuorten maajoukkueita. Debyyttinsä Turkin jalkapallomaajoukkueessa hän teki helmikuussa 2012 ystävyysottelussa Slovakiaa vastaan. Ensimmäisen arvokilpailujen karsintaottelunsa hän pelasi MM-karsintaottelussa Alankomaita vastaan syyskuuta 2012. Hän on pelannut 23 A-maaottelua vuosina 2012–2015, ja niistä yhdeksän on ollut MM- ja neljä EM-karsintaotteluja. Hän kuului Turkin joukkueeseen EM-kilpailuissa 2016, muttei päässyt pelaamaan.